Като имат предвид селскостопанските, фитосанитарните и природните условия (включително климатичните), държавите-членки правят оценка на възможността от настъпване на сериозна щета, загуба или неудобство в предложения район на употреба, ако продуктът за растителна защита не се използва.
 2.4.3. Държавите-членки оценяват данните за ефикасността, предвидени в част Б на приложението към Регламент (ЕС) No 545/2011 за продукта за растителна защита, като вземат предвид степента на контрол или обхвата на търсеното въздействие и като отчитат значимите екпериментални условия като например:
 а)
 избора на култура или сорт,
 б)
 селскостопанските или природните условия (включително климатичните), (ако се налага да бъде постигната приемлива ефикасност, тези данни/информация се предоставят за периода преди и след прилагането);
 в)
 наличието и гъстотата на вредителя,
 г)
 стадия на развитие на културата и на вредителя,
 д)
 използваното количество от микробния продукт за растителна защита;
 е)
 количеството на аджуванта, ако последният се изисква според етикета,
 ж)
 честотата и периода на прилагането,
 з)
 типа оборудване за прилагане,
 и)
 необходимостта от специални мерки за почистване на оборудването за прилагане.
 2.4.4. Държавите-членки оценяват действието на продукта за растителна защита при различни селскостопански и фитосанитарни условия и условия (включително климатични) на околната среда, които могат да съществуват на практика в района на предложената употреба. Въздействието върху интегрираната защита се включва в оценката. По-специално се вземат предвид:
 а)
 равнището, еднаквостта и устойчивостта на търсеното въздействие в зависимост от дозата в сравнение с един или няколко подходящи еталонни продукти, ако има такива, и с нетретирана контролна група;
 б)
 при необходимост — влиянието върху добива или върху намаляването на загубите при съхраняване на склад по отношение на количеството и/или качеството в сравнение с един или няколко подходящи еталонни продукта, ако има такива, и с нетретирана контролна група;
 Когато не съществува подходящ референтен продукт, държавите-членки оценяват действието на продукта за растителна защита, за да определят дали при селскостопанските, фитосанитарните и природните (включително климатичните) условия в района на предвидена употреба е вероятно да се получи на практика трайна и определена полза от неговото прилагане.
 2.4.5. Държавите-членки оценяват степента на неблагоприятно въздействие върху третираните култури след употребата на продукта за растителна защита в съответствие с предложените условия на употреба, като правят сравнение, ако е целесъобразно, с подходящ референтен продукт или продукти, ако съществуват такива, и/или с нетретирана контролна група.
 а)
 Оценката взема предвид следната информация:
 i)
 данните, отнасящи се до ефикасността;
 ii)
 други значими данни за продукта за растителна защита, като естество на въпросния продукт, дозата, начина на прилагане, броя на третиранията и техният график, несъвместимостта с други видове третиране на културите;
 iii)
 всички подходящи сведения, които се отнасят до микроорганизма, включително биологичните му свойства, например начин на действие, оцеляване, специфичност по отношение на гостоприемника.
 б)
 Оценката включва:
 i)
 естеството, честотата, обхвата и устойчивостта на наблюдаваното фитотоксично/фитопатогенно въздействие, както и селскостопанските, фитосанитарните и природните (включително климатичните) условия, които му влияят;
 ii)
 разликите между основните сортове по отношение на чувствителността към фитотоксичното/фитопатогенното въздействие;
 iii)
 частта от третираната култура или растителни продукти, в която се наблюдава фитотоксично/фитопатогенно въздействие;
 iv)
 отрицателното влияние върху добива от третираната културата или растителни продукти в по отношение на количеството и/или